				|

		52011PC0566

			Pasiūlymas EUROPOS PARLAMENTO IR TARYBOS REGLAMENTAS dėl dvigubo korpuso arba lygiaverčių dizaino reikalavimų greitesnio įvedimo viengubo korpuso naftos tanklaiviams /* KOM/2011/0566 galutinis - 2011/0243 (COD) */

			   	AIŠKINAMASIS MEMORANDUMAS
1.           1987 m. balandžio 1 d. Komisija
nusprendė[1],
kad visi aktai, kurie buvo iš dalies pakeisti ne daugiau nei dešimt
kartų, turėtų būti kodifikuojami ir
pabrėžė, kad šis reikalavimas yra minimalus bei kad Komisijos
padaliniai turėtų stengtis parengti kodifikuotas tekstų, už
kuriuos jie yra atsakingi, redakcijas per trumpesnį laikotarpį
siekdami užtikrinti, jog taisyklės būtų aiškios ir lengvai
suprantamos.
2.           Komisija pasiūlė
kodifikuoti 2002 m. vasario 18 d. Europos Parlamento ir
Tarybos reglamentą (EB) Nr. 417/2002 dėl dvigubo korpuso arba
lygiaverčių dizaino reikalavimų greitesnio įvedimo viengubo
korpuso naftos tanklaiviams ir dėl Tarybos reglamento (EB) Nr. 2978/94
panaikinimo[2].
Naujas reglamentas turėjo pakeisti įvairius aktus, kurių
nuostatos buvo į jį įtrauktos[3].
3.           Tuo metu įsigaliojo Lisabonos
sutartis. Sutarties dėl Europos Sąjungos
veikimo 290 straipsniu įstatymų leidėjui suteikiama
galimybė perduoti Komisijai įgaliojimą priimti įstatymo
galios neturinčius bendro pobūdžio teisės aktus, kuriais
papildomos arba iš dalies keičiamos kai kurios neesminės
įstatymo galią turinčio akto nuostatos. Remiantis naujosios
sutarties formuluote, tokiu būdu Komisijos priimti teisiniai aktai vadinami „deleguotaisiais aktais“ (290 straipsnio 3 dalis).
4.           Reglamente (EB) Nr. 417/2002
pateikta nuostata kurios atžvilgiu toks įgaliojimų delegavimas
būtų tikslingas. Todėl siekiant įtraukti būtinus
pakeitimus kodifikuotą Reglamento (EB) Nr. 417/2002 redakciją reikia
pakeisti naujai išdėstyta redakcija.
5.           Pasiūlymas dėl naujos
redakcijos buvo parengtas remiantis preliminariu Reglamento (EB)
Nr. 417/2002 ir jį iš dalies keičiančių teisės
aktų konsoliduotu tekstu, kurį visomis kalbomis parengė
Europos Sąjungos leidinių biuras naudodamas duomenų apdorojimo
sistemą. Kadangi straipsniams suteikiami nauji numeriai, naujos
reglamento redakcijos II priede nurodomas buvusių ir naujų
straipsnių numerių atitikimas.
ê 417/2002
(pritaikytas)
2011/0243 (COD)
Pasiūlymas
EUROPOS PARLAMENTO IR TARYBOS REGLAMENTAS
dėl dvigubo korpuso arba
lygiaverčių dizaino reikalavimų greitesnio įvedimo viengubo
korpuso naftos tanklaiviams
(Nauja redakcija)
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo, ypač į jos Ö 100 Õ straipsnio 2
dalį,
atsižvelgdami į Europos Komisijos
pasiūlymą,
perdavus įstatymo galią
turinčio teisės akto projektą nacionaliniams parlamentams,
atsižvelgdami į Europos ekonomikos ir
socialinių reikalų komiteto nuomonę[4],
atsižvelgdami į Regionų komiteto
nuomonę[5],
laikydamiesi įprastos
teisėkūros procedūros,
kadangi:
ò naujas
(1)
2002 m. vasario 18 d.
Europos Parlamento ir Tarybos reglamentas (EB) Nr. 417/2002 dėl dvigubo
korpuso arba lygiaverčių dizaino reikalavimų greitesnio
įvedimo viengubo korpuso naftos tanklaiviams ir dėl Tarybos
reglamento (EB) Nr. 2978/94 panaikinimo[6]
buvo keletą kartų iš esmės keičiamas[7]. Kadangi reikia padaryti
naujų pakeitimų, siekiant aiškumo jis turėtų būti
išdėstytas nauja redakcija.
ê 417/2002 1
konstatuojamoji dalis (pritaikytas)
(2)
Atsižvelgiant į bendrąją transporto
politiką, Ö reikėtų Õ imtis priemonių
siekiant užtikrinti jūrų transporto saugą ir taršos
prevenciją.
ê 417/2002 2 konstatuojamoji dalis (pritaikytas)
(3)
Ö Sąjunga Õ yra rimtai
susirūpinusi laivų avarijomis, į kurias patenka naftos
tanklaiviai, ir su tokiomis avarijomis susijusiu Ö Sąjungos Õ pakrančių
užteršimu bei jos faunai ir florai bei kitiems jūrų ištekliams daroma
žala.
ê 417/2002 3
konstatuojamoji dalis
(4)
Savo komunikate „Dėl bendrosios saugių
jūrų politikos“ Komisija pabrėžė Aplinkos ir transporto
nepaprastosios tarybos 1993 m. sausio 25 d. prašymą paremti
Tarptautinės jūrų organizacijos (TJO) veiksmus, siekiant
sumažinti naujų ir esamų laivų saugos stygių,
modernizuojant esamus laivus ir (arba) palaipsniui nutraukiant jų
eksploatavimą.
ê 417/2002 4
konstatuojamoji dalis (pritaikytas)
(5)
Savo rezoliucijoje dėl bendrosios saugių
jūrų politikos[8]
Europos Parlamentas pasveikino Ö Komisijos Õ komunikatą ir
paragino imtis veiksmų siekiant pagerinti tanklaivių saugos
standartus.
ê 417/2002 5 konstatuojamoji
dalis
(6)
1993 m. birželio 8 d. rezoliucijoje dėl
bendrosios saugių jūrų politikos[9]
Taryba visiškai pritarė Komisijos komunikato tikslams.
ê 417/2002 6
konstatuojamoji dalis
(7)
2000 m. sausio 20 d. rezoliucijoje dėl naftos
dėmės prie Prancūzijos krantų Europos Parlamentas
pasveikino visas Komisijos pastangas paankstinti datą, iki kurios naftos
tanklaivių korpusai turės būti dvigubos konstrukcijos.
ê 1726/2003 9
konstatuojamoji dalis
(8)
Europos Parlamentas savo 2002 m. lapkričio 21
d. rezoliucijoje dėl naftos tanklaivio „Prestige“ katastrofos paragino
imtis griežtesnių priemonių, kurios įsigaliotų
greičiau, ir pareiškė, kad ši nauja katastrofa dar kartą
patvirtino efektyvių veiksmų tarptautiniu ir ES lygiu poreikį
siekiant žymiai padidinti saugą jūroje.
ê 417/2002 7
konstatuojamoji dalis
(9)
TJO 1973 m. Tarptautinėje konvencijoje
dėl teršimo iš laivų prevencijos ir jos 1978 m. protokole (MARPOL
73/78) nustatė tarptautines taršos prevencijos taisykles, kurios taikomos
naftos tanklaivių dizaino ir jų eksploatavimo atžvilgiu.
Valstybės narės yra MARPOL 73/78 šalys.
ê 417/2002 8
konstatuojamoji dalis
(10)
Pagal MARPOL 73/78 3 straipsnio 3 dalį
minėta konvencija netaikoma karo laivams, karinio laivyno pagalbiniams
laivams ir kitiems laivams, kurių savininkė yra valstybė arba
kuriuos eksploatuoja valstybė ir kurie naudojami vien tik
nekomercinių vyriausybinių tarnybų reikmėms.
ê 417/2002 9
konstatuojamoji dalis
(11)
Tanklaivių amžiaus ir nelaimingų atsitikimų
statistinių duomenų palyginimas rodo, kad daugiau avarijų
patiria senesni laivai. Tarptautiniu mastu buvo susitarta,
kad 1992 m. priimti daliniai MARPOL 73/78 pakeitimai dėl dvigubo
korpuso arba lygiaverčių dizaino standartų taikymo tam tikro
amžiaus viengubo korpuso naftos tanklaiviams užtikrins geresnę tų
tanklaivių apsaugą nuo atsitiktinio užteršimo nafta įvykus
susidūrimui arba užplaukus ant seklumos.
ê 417/2002 10
konstatuojamoji dalis (pritaikytas)
(12)
Ö Sąjunga Õ suinteresuota
priimti priemones siekiant užtikrinti, kad į valstybių narių
jurisdikcijos uostus ir atviroje jūroje esančius terminalus
atplaukiantys Ö arba ten
sustojantys Õ naftos tanklaiviai
bei tanklaiviai, plaukiantys su valstybių narių vėliavomis,
atitiktų MARPOL 73/78 I priedo Ö 20 Õ taisyklės, Ö 2004 m. Õ peržiūrėtos
Ö TJO
Jūrų aplinkos apsaugos komiteto (MEPC) priimta Õ m. MEPC rezoliucija Ö 117(52) Õ, reikalavimus, kad
būtų sumažinta Europos vandenų atsitiktinio užteršimo nafta
rizika.
ê 457/2007 4
konstatuojamoji dalis (pritaikytas)
(13)
Ö 2003 m.
gruodžio 4 d. priimta TJO MEPC rezoliucija 114(50) naujos 21 taisyklės
buvo įtrauktas į MARPOL 73/78 dėl teršimo iš tanklaivių
vežant sunkiųjų kategorijų naftą (HGO) prevencijos, kuri
draudžia HGO vežimą viengubo korpuso tanklaiviuose I priedą. 21 Õ taisyklės 5, 6
ir 7 dalys numato galimybę netaikyti tam tikrų Ö tos Õ taisyklės
nuostatų. Europos Vadovų Tarybai pirmininkaujančios Italijos
Europos Sąjungos vardu paskelbtoje deklaracijoje, įtrauktoje
į oficialią MEPC 50‑osios sesijos (MEPC 50) ataskaitą,
išreikštas politinis įsipareigojimas šiomis išimtimis nesinaudoti.
ê 417/2002 11
konstatuojamoji dalis (pritaikytas)
(14)
1993 m. liepos 6 d. įsigaliojo 1992 m. kovo 6
d. TJO priimti MARPOL 73/78 pakeitimai. Šiomis priemonėmis nustatomi dvigubo
korpuso arba lygiaverčiai dizaino reikalavimai 1996 m. liepos 6 dieną
arba vėliau pastatytų naftos tanklaivių atžvilgiu siekiant
naftos taršos prevencijos įvykus susidūrimui arba užplaukus ant
seklumos. Priėmus tuos pakeitimus, nuo 1995 m. liepos 6 d. įsigaliojo
viengubo korpuso naftos tanklaivių eksploatavimo laipsniško nutraukimo
planas, kuriuo reikalaujama, kad iki 1982 m. birželio 1 d. pastatyti
tanklaiviai ne vėliau kaip po 25 metų, o tam tikrais atvejais ne
vėliau kaip po 30 metų nuo jų pastatymo dienos, būtų
perstatyti atsižvelgiant į dvigubo korpuso arba lygiaverčius dizaino
standartus. Jei tokie viengubo korpuso naftos tanklaiviai neatitinka MARPOL
73/78 I priedo Ö 19 Õ taisykle
nustatytų dvigubo korpuso arba lygiaverčių dizaino
reikalavimų, juos draudžiama eksploatuoti po Ö 2005 Õ m., o tam tikrais
atvejais − po 2012 m. Po 1982 m. birželio 1 d. arba iki 1982 m.
birželio 1 d. pastatytus esamus viengubo korpuso naftos tanklaivius, kurie buvo
perstatyti, kad atitiktų MARPOL 73/78 reikalavimus dėl izoliuotojo
balasto cisternų ir jų apsauginės padėties, bus galima
eksploatuoti ne ilgiau kaip iki 2026 m.
ê 417/2002 12
konstatuojamoji dalis (pritaikytas)
(15)
2001 m. balandžio 27 d. 46-osios MEPC sesijos metu
priimtoje MEPC rezoliucijoje 95(46) Ö ir 2003 m.
gruodžio 4 d. MEPC rezoliucijoje 111(50) Õ, buvo padaryta
svarbių MARPOL 73/78 I priedo Ö 20 Õ taisyklės
pakeitimų, nustatančių naują viengubo korpuso naftos
tanklaivių eksploatavimo greitesnio nutraukimo planą. Tam tikros
galutinės datos, iki kurių tanklaiviai turi būti pritaikyti
pagal MARPOL 73/78 I priedo Ö 19 Õ taisyklės
reikalavimus, priklauso nuo laivo dydžio ir amžiaus. Tame plane naftos
tanklaiviai suskirstyti į tris kategorijas pagal jų talpą,
konstrukciją ir amžių. Visos tos kategorijos, taip pat ir žemiausioji,
3 Ö kategorija Õ, yra svarbios
prekybos Ö Sąjungoje Õ atžvilgiu.
ê 417/2002 13
konstatuojamoji dalis (pritaikytas)
(16)
Galutinė data, iki kurios turi būti
palaipsniui nutraukta viengubo korpuso naftos tanklaivio eksploatacija, yra
laivo pastatymo data, kuri 1 kategorijos naftos tanklaivių atžvilgiu pagal
planą yra nuo 2003 m. iki Ö 2005 Õ m., o 2 ir 3
kategorijų naftos tanklaivių atžvilgiu - iki Ö 2010 Õ m.
ê 417/2002 15
konstatuojamoji dalis (pritaikytas)
(17)
Ö MARPOL 73/78 I
priedo 20 taisyklėje Õ yra išdėstytas
reikalavimas, kad Ö visus viengubo
korpuso Õ naftos tanklaivius
po jų pastatymo datos 2005 m. galima eksploatuoti tik su sąlyga, kad
jie atitinka 2001 m. balandžio 27 d. MEPC rezoliucijoje 94(46) Ö su pakeitimais
padarytais 2002 m. spalio 11 d. MEPC rezoliucija 99(48) ir 2003 m. gruodžio 4
d. MEPC rezoliucija 112(50) Õ patvirtinto
Būklės įvertinimo plano (CAS) reikalavimus. Būklės
įvertinimo planas nustato, kad laivo vėliavos valstybės
administracija įsipareigoja išduoti Atitikties patvirtinimą ir
dalyvauti CAS apžiūrose. Ö CAS yra skirtas
aptikti senstančių naftos tanklaivių konstrukcijos
silpnąsias vietas ir turėtų būti taikomas visiems
senesniems kaip 15 metų naftos tanklaiviams. Õ
ê 417/2002 16
konstatuojamoji dalis (pritaikytas)
(18)
Ö MARPOL 73/78 I
priedo 20.5 taisyklėje Õ numatyta
galimybė tam tikromis aplinkybėmis išimties tvarka leisti
eksploatuoti 2 ir 3 kategorijų naftos tanklaivius pasibaigus nustatytai
jų eksploatavimo nutraukimo datai. Ö To paties
priedo 20.8.2 taisyklėje Õ MARPOL 73/78 šalims
suteikiama teisė neįsileisti į savo jurisdikcijos uostus arba
atviroje jūroje esančius terminalus naftos tanklaivių, kuriems
leidžiama plaukti atsižvelgiant į minėtąją išimtį.
Valstybės narės yra pareiškusios ketinančios šia teise naudotis.
Apie sprendimą pasinaudoti šia teise Ö reikėtų Õ pranešti TJO.
ê 417/2002 17 konstatuojamoji dalis
(19)
Svarbu užtikrinti, kad šio reglamento nuostatos
nepažeistų įgulos arba saugaus uosto ar prieglobsčio
ieškančių naftos tanklaivių saugumo.
ê 417/2002 18
konstatuojamoji dalis
(20)
Kad valstybėse narėse esančios
laivų statyklos galėtų remontuoti viengubo korpuso naftos
tanklaivius, valstybės narės gali taikyti išimtis ir leisti tokiems
laivams įplaukti į savo uostus, jei jie negabena krovinio.
ê 219/2009 1
str., Priedo 7.4 p.
ð naujas
(21)
ð Pagal Sutarties 290 straipsnį
Komisijai turėtų būti suteiktas įgaliojimas priimti
deleguotuosius aktus, kad būtų galima pakeisti ï kai kurias nuorodas į atitinkamas MARPOL 73/78 taisykles ir MEPC
rezoliucijas 111(50) bei 94(46), siekiant jas suderinti su TJO) priimtais
šių taisyklių ir rezoliucijų pakeitimais, jei šie pakeitimai
neišplečia šio reglamento taikymo srities. Tuos pakeitimus
reiktų priimti pagal 1999 m. birželio 28 d. Tarybos sprendimą
1999/468/EB, nustatantį Komisijos naudojimosi jai suteiktais
įgyvendinimo įgaliojimais tvarką[10].
ê 417/2002
(pritaikytas)
è1 1726/2003
1 str. 1 p.
PRIĖMĖ ŠĮ
REGLAMENTĄ:
1 straipsnis
Tikslas
Šiuo reglamentu siekiama nustatyti dvigubo
korpuso arba MARPOL 73/78 konvencijos Ö , kaip
apibrėžta 3 straipsnyje, Õ lygiaverčių
dizaino reikalavimų greitesnio įvedimo planą viengubo korpuso
naftos tanklaivių atžvilgiu è1 ir
uždrausti viengubo korpuso naftos tanklaiviams vežti sunkiųjų
kategorijų naftą į ir iš valstybių narių
uostų. ç
2 straipsnis
Taikymo sritis
ê 1726/2003 1
str. 2 p. (pritaikytas)
1. Šis reglamentas taikomas 5 000 tonų
ir didesnio dedveito naftos tanklaiviams:
Ö a)     kurie
plaukia su valstybės narės vėliava; Õ
Ö b)     neatsižvelgiant
į jų vėliavą, kurie įplaukia ar išplaukia iš uosto
arba atviroje jūroje esančio terminalo arba sustoja valstybės
narės jurisdikcijai priklausančioje zonoje. Õ
4 straipsnio 3 dalyje šis
reglamentas taikomas 600 tonų ir didesnio dedveito naftos tanklaiviams.
ê 417/2002
2. Šis reglamentas netaikomas jokiems karo
laivams, karinio laivyno pagalbiniams laivams ir kitiems laivams, kurių
savininkė yra valstybė arba kuriuos ji eksploatuoja, ir kurie
laikinai naudojami vien tik nekomercinių vyriausybinių tarnybų
reikmėms. Kiek tai yra pagrįstai įmanoma ir priimtina
praktiškai, valstybės narės siekia, kad šioje dalyje nurodyti laivai
atitiktų šio reglamento reikalavimus.
ê 1163/2009 1
str. 1 d.
3 straipsnis
Apibrėžtys
Šiame reglamente:
1.           „MARPOL 73/78“ – tai 1973 m.
Tarptautinės konvencijos dėl teršimo iš laivų prevencijos su
pakeitimais, padarytais 1978 m. protokolu, naujausia redakcija;
2.           „naftos tanklaivis“ – tai
naftos tanklaivis, atitinkantis MARPOL 73/78 I priedo 1.5 taisyklėje
pateiktą naftos tanklaivio apibrėžtį;
3.           „dedveitas“ atitinka MARPOL
73/78 I priedo 1.23 taisyklėje pateiktą dedveito apibrėžtį;
4.           „1 kategorijos naftos
tanklaivis“ – 20 000 tonų ir didesnio dedveito naftos tanklaivis,
vežantis žalios naftos, mazuto, sunkiosios dyzelinės alyvos arba
tepalinės alyvos krovinį, ir 30 000 tonų bei didesnio
dedveito naftos tanklaivis, vežantis naftos produktus, kurie skiriasi nuo
pirmiau išvardytų produktų, ir neatitinkantis reikalavimų,
pateiktų MARPOL 73/78 I priedo 18.1–18.9, 18.12–18.15, 30.4, 33.1, 33.2,
33.3, 35.1, 35.2 ir 35.3 taisyklėse;
5.           „2 kategorijos naftos
tanklaivis“ – tai 20 000 tonų ir didesnio dedveito naftos tanklaivis,
vežantis žalios naftos, mazuto, sunkiosios dyzelinės alyvos arba
tepalinės alyvos krovinį, ir 30 000 tonų bei didesnio
dedveito naftos tanklaivis, vežantis naftos produktus, kurie skiriasi nuo
pirmiau išvardytų produktų, ir atitinkantis reikalavimus, pateiktus
MARPOL 73/78 I priedo 18.1–18.9, 18.12–18.15, 30.4, 33.1, 33.2, 33.3, 35.1,
35.2 ir 35.3 taisyklėse ir turintis atskirus, saugumo reikalavimus
atitinkančius balasto rezervuarus (SBT/PL);
6.           „3 kategorijos naftos
tanklaivis“ – tai naftos tanklaivis, kurio dedveitas yra 5 000 tonų
ir daugiau, bet mažiau už 4 ir 5 apibrėžtyse nurodytą dedveitą;
7.           „viengubo korpuso naftos
tanklaivis“ – tai naftos tanklaivis, neatitinkantis MARPOL 73/78 I priedo 19 ir
28.6 taisyklėse nustatytų dvigubo korpuso arba lygiaverčių
konstrukcijos reikalavimų.
8.           „dvigubo korpuso naftos
tanklaivis“ – tai:
a)      5 000 tonų ir didesnio dedveito
naftos tanklaivis, atitinkantis MARPOL 73/78 I priedo 19–28.6
taisyklių dvigubo korpuso ar lygiavertės konstrukcijos reikalavimus
arba atitinkantis MARPOL 73/78 I priedo 20.1.3 taisyklės reikalavimus;
arba
b)      600 tonų ir didesnio dedveito, bet
mažesnio kaip 5 000 tonų dedveito naftos tanklaivis, kuriame
įrengti dvigubo dugno rezervuarai ar ertmės, atitinkančios
MARPOL 73/78 I priedo 19.6.1 taisyklės nuostatas, o bortų rezervuarai
ar ertmės įrengtos laikantis 19.3.1 taisyklės ir atitinka
reikalavimą, taikomą atstumui w, kaip nurodyta MARPOL 73/78 I
priedo 19.6.2;
9.           „amžius“ – tai laivo amžius
metais nuo jo pastatymo dienos;
10.         „sunkioji dyzelinė alyva“
– tai dyzelinė alyva, atitinkanti MARPOL 73/78 I priedo 20 taisyklėje
pateiktą dyzelinės alyvos apibrėžtį;
11.         „mazutas“ – tai sunkieji
distiliatai arba žalios naftos nuosėdos, arba tų medžiagų
mišiniai kaip apibrėžta MARPOL 73/78 I priedo 20 taisyklėje;
12.         „sunkiųjų
kategorijų nafta“ – tai:
a)      žalia nafta, kurios tankis 15 °C
temperatūroje yra daugiau kaip 900 kg/m3[11];
b)      kiti naftos produktai, išskyrus
žalią naftą, kurių tankis 15 °C temperatūroje yra daugiau
kaip 900 kg/m3 arba kinematinė klampa 50 °C temperatūroje
yra daugiau kaip 180 mm2/s[12];
c)      bitumas, degutas ir jų emulsijos.
ê 417/2002
(pritaikytas)
4 straipsnis
Dvigubo korpuso arba
lygiaverčių dizaino reikalavimų atitiktis viengubo korpuso
naftos tanklaivių atžvilgiu
1. Naftos tanklaiviui draudžiama plaukti su
valstybės narės vėliava, taip pat bet kokiam naftos tanklaiviui
neatsižvelgiant į jo vėliavą draudžiama įplaukti į
valstybės narės jurisdikcijos uostus ir atviroje jūroje
esančius terminalus, nebent toks tanklaivis yra dvigubo korpuso naftos
tanklaivis Ö . Õ
ê 1726/2003 1
str. 4 p. c pap. (pritaikytas)
è1 1163/2009
1 str. 2 d.
2. Neatsižvelgiant į šio straipsnio
1 dalį, 2 arba 3 kategorijos naftos tanklaiviai, turintys tik
dvigubą dugną arba dvigubus šonus, nenaudojamus naftai vežti ir
dengiančius visą krovinio rezervuaro ilgį, arba su ertmėmis
dvigubomis sienelėmis, nenaudojamomis naftai vežti ir dengiančias
visą krovinio rezervuaro ilgį, tačiau neatitinkantys išimties è1 MARPOL
73/78 I priedo 20.1.3 taisyklės ç nuostatoms taikymo
reikalavimų, gali būti Ö ir toliau Õ eksploatuojami,
tačiau ne ilgiau kaip iki ankstesnės iš tokių dviejų
datų: laivo pastatymo metinių 2015 m. data arba data, kai nuo
laivo pastatymo praeina 25 metai.
ê 457/2007 1 str.
3. Visiems tanklaiviams, vežantiems
sunkiuosius naftos produktus, išskyrus dvigubo korpuso naftos tanklaivius,
draudžiama plaukioti su valstybės narės vėliava.
Visiems naftos tanklaiviams, vežantiems
sunkiuosius naftos produktus, neatsižvelgiant į jų vėliavą,
draudžiama įplaukti ar išplaukti iš uosto arba atviroje jūroje
esančio terminalo arba sustoti valstybės narės jurisdikcijai
priklausančioje zonoje, jei jie nėra dvigubo korpuso naftos
tanklaiviai.
ê 1726/2003 1
str. 4 p. e pap.
4. Naftos tanklaiviai, naudojami išimtinai
uostuose ir šalies viduje, gali būti atleisti nuo 3 dalyje
nurodyto įsipareigojimo, jei jie yra tinkamai sertifikuoti pagal vidaus
vandenų kelių teisės aktus.
ê 1726/2003 1
str. 5 p.
5 straipsnis
Laivų būklės
įvertinimo plano atitiktis
Neatsižvelgiant į vėliavą,
senesniems kaip 15 metų viengubo korpuso naftos tanklaiviams draudžiama
įplaukti ar išplaukti iš uosto arba atviroje jūroje esančio
terminalo arba sustoti valstybės narės jurisdikcijai
priklausančioje zonoje, jei jie neatitinka 6 straipsnyje nurodytos
būklės įvertinimo plano.
ê 1726/2003 1
str. 6 p.
è1 2172/2004
1 str. 2 p.
6 straipsnis
Būklės įvertinimo
planas
5 straipsnyje taikoma è1 2001
m. balandžio 27 d. MEPC rezoliucija 94(46) su pakeitimais, padarytais 2002 m.
spalio 11 d. MEPC rezoliucija 99(48) ir 2003 m. gruodžio 4 d. MEPC rezoliucija
112(50) ç priimtas
Būklės įvertinimo planas.
ê 417/2002
(pritaikytas)
è1 1163/2009
1 str. 3 d.
7 straipsnis
Paskutinė data
Nuo laivo pastatymo dienos 2015 m. Ö draudžiama Õ:
a)           pagal è1 MARPOL
73/78 I priedo 20.5 taisyklę ç toliau eksploatuoti
2 ir 3 kategorijos naftos tanklaivius, plaukiančius su valstybės
narės vėliava;
b)           kitiems 2 ir 3 kategorijų
naftos tanklaiviams įplaukti į valstybės narės
jurisdikcijoje esančius uostus arba atviroje jūroje esančius
terminalus, neatsižvelgiant į tai, kad jie pagal è1 MARPOL
73/78 I priedo 20.5 taisyklę ç toliau
eksploatuojami su trečiosios šalies vėliava.
8 straipsnis
Su
kliūtimis susiduriantiems ir remontuotiniems laivams taikomos išimtys
ê 1726/2003 1
str. 7 p.
Nukrypstant nuo 4, 5 ir 7 straipsnių
nuostatų, valstybės narės kompetentinga institucija,
atsižvelgdama į nacionalines nuostatas ir esant ypatingoms
aplinkybėms, gali leisti pavieniam laivui įplaukti ar išplaukti iš
uosto arba atviroje jūroje esančio terminalo arba sustoti
valstybės narės jurisdikcijai priklausančioje zonoje, jei:
ê 417/2002
è1 1163/2009
1 str. 4 d. a p. ii pap.
è2 1163/2009
1 str. 4 d. a p. i pap.
è3 1163/2009
1 str. 4 d. b p.
a)           naftos tanklaivis susiduria su
kliūtimis ir ieško prieglobsčio;
b)           nepakrautas naftos tanklaivis vyksta
į uostą, kuriame jis bus remontuojamas.
9 straipsnis
Pranešimai TJO
1. Kiekviena valstybė narė praneša
TJO apie laikantis è1 MARPOL
73/78 I priedo 20.8.2 taisyklės ç šio reglamento
7 straipsnyje nustatyta tvarka priimtą savo sprendimą neleisti
įplaukti į jos jurisdikcijos uostus arba atviroje jūroje
esančius terminalus naftos tanklaiviams, eksploatuojamiems pagal è2 MARPOL
73/78 I priedo 20.5 taisyklės ç nuostatas.
2. Kiekviena valstybė narė praneša
TJO apie laikantis è3 MARPOL
73/78 I priedo 20.8.1 taisyklės ç šio reglamento
5 straipsnyje nustatyta tvarka suteiktą, sustabdytą,
atšauktą arba neišduotą leidimą eksploatuoti 1 arba 2
kategorijos naftos tanklaivį, turintį teisę plaukti su jos
vėliava.
ê 417/2002
10 straipsnis
Pakeitimų
priėmimo tvarka
ê 219/2009 Priedo
7.4.2 p.
ð naujas
Komisija gali ð priimti deleguotus aktus pagal 12
straipsnį, kad būtų galima pakeisti ï šio reglamento nuorodas į MARPOL 73/78 I priedo
taisykles, taip pat į MEPC rezoliuciją 111(50) bei
rezoliuciją 94(46), iš dalies pakeistą MEPC rezoliucijomis 99(48) ir
112(50), siekdama jas suderinti su TJO priimtais šių taisyklių ir
rezoliucijų pakeitimais, jei šie pakeitimai neišplečia šio reglamento
taikymo srities. Šios priemonės, skirtos iš dalies pakeisti
neesmines šio reglamento nuostatas, patvirtinamos pagal 10 straipsnio 2 dalyje
nurodytą reguliavimo procedūrą su tikrinimu.
ê 2099/2002 11
str. 3 p. (pritaikytas)
Ö MARPOL 73/78 Õ pakeitimai gali
būti pašalinti iš šio reglamento taikymo srities, laikantis Reglamento
(EB) Nr. 2099/2002 5 straipsnio.
ò naujas
11 straipsnis
Delegavimas
1. Įgaliojimai
priimti 10 straipsnio pirmoje pastraipoje nurodytus deleguotuosius teisės
aktus Komisijai suteikiami neribotam laikotarpiui.
2. Kai Komisija
priima deleguotąjį teisės aktą, ji nedelsdama apie jį tuo
pačiu metu praneša Europos Parlamentui ir Tarybai.
3. Įgaliojimai
priimti deleguotuosius teisės aktus Komisijai suteikiami, jei laikomasi 12
ir 13 straipsniuose nustatytų sąlygų.
12 straipsnis
Delegavimo atšaukimas
1. Europos Parlamentas arba Taryba gali bet kuriuo
metu atšaukti 10 straipsnio pirmoje pastraipoje nurodytą
įgaliojimų delegavimą.
2. Institucija,
pradėjusi vidaus procedūrą, kad nuspręstų, ar atšaukti
įgaliojimų delegavimą, prieš priimdama galutinį
sprendimą per pagrįstą laikotarpį informuoja kitą instituciją
ir Komisiją, nurodydama deleguotus įgaliojimus, kurie gali būti
atšaukti, ir galimas tokio atšaukimo priežastis.
3. Sprendimu
dėl įgaliojimų atšaukimo nutraukiamas tame sprendime
nurodytų įgaliojimų delegavimas. Sprendimas įsigalioja
nedelsiant arba vėlesnę jame nurodytą dieną. Jis neturi
poveikio jau įsigaliojusių deleguotųjų aktų
galiojimui. Sprendimas skelbiamas Europos Sąjungos oficialiajame
leidinyje.
13 straipsnis
Prieštaravimas
dėl deleguotųjų teisės aktų
1. Europos
Parlamentas arba Taryba prieštaravimą dėl deleguotojo teisės
akto gali pareikšti per du mėnesius nuo pranešimo datos.
Europos Parlamento
arba Tarybos iniciatyva šis laikotarpis gali būti pratęsiamas vienam
mėnesiui.
2. Jeigu iki to
laikotarpio pabaigos nei Europos Parlamentas, nei Taryba neprieštaravo deleguotajam
teisės aktui, jis paskelbiamas Europos Sąjungos oficialiajame
leidinyje ir įsigalioja jame nurodytą dieną.
Deleguotasis
teisės aktas gali būti paskelbtas Europos Sąjungos
oficialiajame leidinyje ir įsigalioti anksčiau nei baigiasi tas
laikotarpis, jeigu tiek Europos Parlamentas, tiek Taryba pranešė Komisijai,
kad prieštarauti neketina.
3. Jei Europos
Parlamentas arba Taryba prieštarauja dėl deleguotojo teisės akto, jis
neįsigalioja. Prieštaraujanti institucija nurodo prieštaravimo dėl
deleguotojo teisės akto priežastis.
ê 417/2002
(pritaikytas)
14 straipsnis
Panaikinimas
Reglamentas (EB) Nr. Ö 417/2002 yra Õ panaikinamas.
ê
Nuorodos į panaikintą
reglamentą laikomos nuorodomis į šį reglamentą, ir
skaitomos pagal II priede pateiktą atitikmenų lentelę.
ê 417/2002
15 straipsnis
Įsigaliojimas
Šis reglamentas įsigalioja
dvidešimtą dieną po jo paskelbimo Europos Sąjungos
oficialiajame leidinyje.
Šis
reglamentas yra privalomas visas ir tiesiogiai taikomas visose valstybėse
narėse.
Priimta
Europos Parlamento vardu                           Tarybos
vardu
Pirmininkas                                                   Pirmininkas
é
I PRIEDAS
Panaikinamas reglamentas ir jo vėlesni
pakeitimai
(nurodytas 14 straipsnyje)
 Europos Parlamento ir Tarybos reglamentas (EB) Nr. 417/2002 (OL L 64, 2002 3 7, p. 1) ||   ||
 || Europos Parlamento ir Tarybos reglamentas (EB) Nr. 2099/2002 (OL L 324, 2002 11 29, p. 1) || Tik 11 straipsnis
 || Europos Parlamento ir Tarybos reglamentas (EB) Nr. 1726/2003 (OL L 249, 2003 10 1, p. 1) ||
 || Komisijos reglamentas (EB) Nr. 2172/2004 (OL L 371, 2004 12 18, p. 26) ||
 || Europos Parlamento ir Tarybos reglamentas (EB) Nr. 457/2007 (OL L 113, 2007 4 30, p. 1) ||
 || Europos Parlamento ir Tarybos reglamentas (EB) Nr. 219/2009 (OL L 87, 2009 3 31, p. 109) || Tik priedo 7.4 punktas
 || Komisijos reglamentas (EB) Nr. 1163/2009 (OL L 314, 2009 12 1, p. 13) ||
_____________
II PRIEDAS
Atitikmenų lentelė
 Reglamentas (EB) Nr. 417/2002 || Šis reglamentas
 1 straipsnis || 1 straipsnis
 2 straipsnio 1 dalies įžanginiai žodžiai || 2 straipsnio 1 dalies įžanginiai žodžiai
 2 straipsnio 1 dalies pirmos pastraipos pirma įtrauka || 2 straipsnio 1 dalies pirmos pastraipos b punktas
 2 straipsnio 1 dalies pirmos pastraipos antra įtrauka || 2 straipsnio 1 dalies pirmos pastraipos a punktas
 2 straipsnio 1 dalies antra pastraipa || 2 straipsnio 1 dalies antra pastraipa
 2 straipsnio 2 dalis || 2 straipsnio 2 dalis
 3 straipsnis || 3 straipsnis
 4 straipsnio 1 dalies įžanginiai žodžiai || 4 straipsnio 1 dalis
 4 straipsnio 1 dalies a punktas || ___
 4 straipsnio 1 dalies b punktas || ___
 4 straipsnio 2 dalis || 4 straipsnio 2 dalis
 4 straipsnio 3 dalis || 4 straipsnio 3 dalis
 4 straipsnio 4 dalis || 4 straipsnio 4 dalis
 4 straipsnio 5 dalis || ___
 4 straipsnio 6 dalis || ___
 5 straipsnis || 5 straipsnis
 6 straipsnis || 6 straipsnis
 7 straipsnio įžanginiai žodžiai || 7 straipsnio įžanginiai žodžiai
 7 straipsnio pirma įtrauka || 7 straipsnio a punktas
 7 straipsnio antra įtrauka || 7 straipsnio b punktas
 8 straipsnio 1 dalies įžanginis sakinys || 8 straipsnio įžanginis sakinys
 8 straipsnio 1 dalies pirma įtrauka || 8 straipsnio a punktas
 8 straipsnio 1 dalies antra įtrauka || 8 straipsnio b punktas
 8 straipsnio 2 dalis || ___
 9 straipsnio 1 dalis || ___
 9 straipsnio 2 dalis || 9 straipsnio 1 dalis
 9 straipsnio 3 dalis || 9 straipsnio 2 dalis
 10 straipsnis || ___
 11 straipsnis || 10 straipsnis
 ___ || 11 straipsnis
 ___ || 12 straipsnis
 ___ || 13 straipsnis
 12 straipsnis || 14 straipsnio pirma dalis
 ___ || 14 straipsnio antra dalis
 13 straipsnis || 15 straipsnis
 ___ || I priedas
 ___ || II priedas
_____________
[1]               COM(87) 868 PV.
[2]               OL L 64, 2002 3 7, p. 1.
[3]               Žr. šio pasiūlymo I priedą.
[4]               OL C [...], [...], p. [...].
[5]               OL C [...], [...], p. [...].
[6]               OL L 64, 2002 3 7, p. 1.
[7]               Žr. I priedą.
[8]               OL C 91, 1994 3 28, p. 301.
[9]               OL C 271, 1993 10 7, p. 1.
[10]             OL L 184, 1999 7 17, p. 23.
[11]             Atitinka mažesnę už 25,7 API kategoriją.
[12]             Atitinka didesnę už 180 cSt kinematinę
klampą.


title: Pasiūlymas Europos parlamento ir Tarybos reglamentas panaikinantis Reglamentą (EEB) Nr. 954/79 dėl Jungtinių Tautų Konvencijos dėl linijinių konferencijų elgesio kodekso ratifikavimo valstybėse narėse arba jų prisijungimo prie Konvencijos

text:
Svarbus teisinis pranešimas

|

52006PC0869

Pasiūlymas europos Parlamento ir Tarybos reglamentas panaikinantis Reglamentą (EEB) Nr. 954/79 dėl Jungtinių Tautų Konvencijos dėl linijinių konferencijų elgesio kodekso ratifikavimo valstybėse narėse arba jų prisijungimo prie Konvencijos

	[pic] | EUROPOS BENDRIJŲ KOMISIJA |Briuselis, 30.1.2007KOM(2006) 869 galutinis2006/0308 (COD)PasiūlymasEUROPOS PARLAMENTO IR TARYBOS REGLAMENTASpanaikinantis Reglamentą (EEB) Nr. 954/79 dėl Jungtinių Tautų Konvencijos dėl linijinių konferencijų elgesio kodekso ratifikavimo valstybėse narėse arba jų prisijungimo prie Konvencijos(pateikta Komisijos)AIŠKINAMASIS MEMORANDUMASPasiūlymo aplinkybės-  Pasiūlymo pagrindas ir tikslaiPasiūlymu siekiama panaikinti 1979 m. gegužės 15 d. Tarybos reglamentą (EEB) Nr. 954/79 dėl Jungtinių Tautų Konvencijos dėl linijinių konferencijų elgesio kodekso ratifikavimo valstybėse narėse arba jų prisijungimo prie Konvencijos. Šis pasiūlymas tapo būtinas priėmus 2006 m. rugsėjo 25 d. Tarybos reglamentą (EB) Nr. 1419/2006, panaikinantį Reglamentą (EEB) Nr. 4056/86, nustatantį išsamias Sutarties 85 ir 86 straipsnių taikymo jūrų transportui taisykles, ir iš dalies keičiantį Reglamentą (EB) Nr. 1/2003, išplečiant jo taikymo sritį, įtraukiant kabotažą ir tarptautines trampines paslaugas.-  Bendrosios aplinkybėsReglamentas (EEB) Nr. 954/79 reglamentuoja Jungtinių Tautų konvencijos dėl linijinių konferencijų elgesio kodekso ratifikavimą valstybėse narėse arba prisijungimą prie konvencijos.Konvencija dėl linijinių konferencijų elgesio kodekso (Ženeva, 1974 m. balandžio 6 d.) buvo parengta Jungtinių Tautų prekybos ir plėtros konferencijoje (JTPPK – UNCTAD ) siekiant sukurti suderintą tarptautinę laivybos konferencijų veikimo sistemą. JTPPK konvencijos tikslas buvo siekti nešališkų krovinių vežimo galimybių išsivysčiusių ir besivystančių šalių linijinės laivybos subjektams. Šiuo tikslu kodekse nustatyta vadinamoji 40/40/20 taisyklė, pagal kurią krovinių vežimą iš vienos valstybės į kitą (kai abi valstybės yra kodekso šalys) jos pasiskirsto taip: 40 % tenka šalies, iš kurios kroviniai gabenami, laivų savininkams, 40 % paskirties šalyje įsikūrusiems laivų savininkams ir 20 % kitų šalių (taip pat kodekso šalių) laivų savininkams. Konvencijoje taip pat numatytos taisyklės ir procedūros konferencijų pažeidimams išvengti ir siuntėjų bei vežėjų dialogui skatinti. Nors pagrindinis kodekso tikslas buvo ginti besivystančių šalių interesus, šios šalys nusivylė konvencijos įgyvendinimo būdu nuo jos įsigaliojimo 1983 m. spalio 6 d.Trylika Bendrijos valstybių narių yra kodekso šalys. Pagal kodekso 48 straipsnį valstybės kodekso šalimis gali tapti prisijungusios prie konvencijos arba ją pasirašiusios ir, jei būtina, ją ratifikavusios, priėmusios arba patvirtinusios pagal nacionalinę teisę. Tuo remdamosi, Belgija ir Vokietija konvenciją ratifikavo, Danija, Suomija, Italija, Nyderlandai, Portugalija, Ispanija, Švedija ir Jungtinė Karalystė prisijungė prie jos, Čekija, Prancūzija ir Slovakija ją patvirtino. Norvegija taip pat prisijungė prie kodekso.Kadangi elgesio kodekse numatoma skirstyti krovinių vežimą pagal nustatytas nacionalines dalis, Bendrija teisės aktais turėjo nustatyti atitinkamą tvarką, siekdama, kad toks skirstymas neprieštarautų Sutarties principams. Todėl buvo priimtas Tarybos reglamentas (EEB) Nr. 954/79, kuriame buvo reikalaujama, kad valstybės narės, ratifikuodamos konvenciją (ją patvirtindamos ar prie jos prisijungdamos), laikytųsi išlygos, pagal kurią jos turėjo leisti visiems Bendrijoje įsisteigusiems laivų savininkams pasinaudoti jų nacionalinėmis dalimis, skirtomis pagal kodeksą. Į reglamentą įtrauktos ir detalios nuostatos dėl konvencijos įgyvendinimo, tačiau ratifikuoti konvenciją valstybės narės jomis nėra įpareigojamos.2006 m. rugsėjo 25 d. Taryba priėmė Reglamentą (EB) Nr. 1419/2006, panaikinantį Reglamentą (EEB) Nr. 4056/86. Reglamente (EEB) Nr. 4056/86 buvo numatyta bendrosios išimties tvarka linijinės laivybos konferencijoms netaikyti EB sutartyje nustatyto ribojamųjų verslo veiksmų draudimo (81 straipsnis). Kadangi linijinės laivybos sektoriui konkurencijos taisyklės niekuomet visapusiškai nebuvo taikomos, Komisija prieš įsigaliojant šiam panaikinimui paskelbs atitinkamas konkurencijos jūrų sektoriuje gaires, kurios padės sklandžiau pereiti prie visiškos konkurencijos tvarkos. Šiose gairėse, kurios turėtų būti išleistos 2007 m., bus aptariami tokie klausimai, kaip nepriklausoma duomenų saugykla, prekybos asociacijos bei prekybos forumų sukūrimas ir kainų indekso skelbimas. Šių gairių tikslas – paaiškinti, inter alia , kaip apskritai linijinės laivybos sektoriui taikomos konkurencijos taisyklės, įskaitant laiku atliekamą ir reguliarų pajėgumų ir jų išnaudojimo duomenų paskelbimą ir keitimąsi jais. 2006 m. rugsėjį Komisijos tarnybos paskelbė linijinės laivybos probleminių klausimų dokumentą, kuris buvo tarpinis žingsnis ruošiant gaires.Pagal Tarybos reglamento (EB) Nr. 1419/2006 1 straipsnio antros pastraipos nuostatas, Reglamento (EEB) Nr. 4056/86 1 straipsnio 3 dalies b ir c punktų, 3–7 straipsnių, 8 straipsnio 2 dalies ir 26 straipsnio nuostatos bus toliau taikomos pereinamuoju dvejų metų laikotarpiu linijinės laivybos konferencijoms, kurios 2006 m. spalio 18 d. – Tarybos reglamento (EB) Nr. 1419/2006 įsigaliojimo dieną – atitiko Reglamento (EEB) Nr. 4056/86 reikalavimus.Todėl 2008 m. spalio 18 d., t. y. pasibaigus pereinamajam laikotarpiui, linijinei laivybai bus pradėta taikyti Sutarties 81 straipsnio 1 dalis, ir laivybos konferencijos vežant prekes į Bendrijos uostus ir iš jų bus laikomos neteisėtomis. Valstybės narės, kurios yra kodekso šalys, nebegalės vykdyti kodekse nustatytų įpareigojimų, pirmiausia įpareigojimo užtikrinti, kad jų nacionalinės laivybos linijos turėtų teisę būti visateisėmis konferencijų vykdant užsienio prekybą narėmis (kodekso 1 straipsnio 1 dalis). Šios valstybės nebegalės būti konvencijos šalimis. Akivaizdu, kad valstybės narės, kurios nėra kodekso šalys, nebegalės jo ratifikuoti ar prie jo prisijungti.Todėl Reglamentas (EEB) Nr. 954/79 bus nebetaikomas ir turėtų būti panaikintas tuo pat metu, kaip ir Sutarties 81 straipsnio 1 dalyje nurodyto laivybos konferencijų draudimo taikymo išimtis.-  Pasiūlymo srityje taikomos nuostatos1979 m. gegužės 15 d. Tarybos reglamentas (EEB) Nr. 954/79 dėl Jungtinių Tautų Konvencijos dėl linijinių konferencijų elgesio kodekso ratifikavimo valstybėse narėse arba jų prisijungimo prie Konvencijos.-  Derėjimas su kitomis Sąjungos politikos sritimis ir tikslaisPasiūlymas neprieštarauja konkurencijos politikai, nes juo siekiama suderinti jūrų sektoriaus acquis su siūloma linijinės laivybos reforma. Jis taip pat neprieštarauja dabartinei supaprastinimo politikai, nes jo tikslas – iš Bendrijos taisyklių pašalinti teisinę priemonę, kuri taps nebetaikoma.Konsultacijos su suinteresuotosiomis šalimis ir poveikio vertinimas-  Konsultacijos su suinteresuotosiomis šalimisŠis pasiūlymas papildo Tarybos reglamentą (EB) Nr. 1419/2006, panaikinantį Reglamentą (EEB) Nr. 4056/86, nustatantį išsamias Sutarties 85 ir 86 straipsnių taikymo jūrų transportui taisykles, ir iš dalies keičiantį Reglamentą (EB) Nr. 1/2003, išplečiant jo taikymo sritį, įtraukiant kabotažą ir tarptautines trampines paslaugas.-  Tiriamųjų duomenų rinkimas ir naudojimasIšorės ekspertų pagalba nebuvo reikalinga.-  Poveikio vertinimasKadangi pasiūlymas susijęs su galiojančio reglamento panaikinimu, yra dvi galimybės: 1) nesiimti teisėkūros veiksmų; 2) imtis teisėkūros veiksmų.Pasirinkus pirmą variantą, nepaisant Reglamento Nr. 4056/86 panaikinimo, Reglamentas Nr. 954/79 ir toliau galiotų, nors būtų netaikomas. Šis sprendimas prieštarautų Bendrijos teisės nuoseklumui ir supaprastinimui.Reglamento panaikinimas priešingai padėtų suderinti jūrų sektoriaus acquis su linijinės laivybos reforma, kuri bus įgyvendinta labai greitai.Kaip minėta, valstybės narės nebegalės būti JTPPK elgesio kodekso šalimis ne dėl Reglamento 954/79, o greičiau dėl Reglamento 4056/86, panaikinimo. Tačiau reikėtų pažymėti, kad valstybėms narės nustojus būti kodekso šalimis, jis toliau galios kitoms šalims.Šiomis aplinkybėmis reikėtų nepamiršti, kad ekonominis laipsniško laivybos konferencijų panaikinimo Bendrijoje (ir valstybių narių pasitraukimo iš kodekso šalių) poveikis Europos laivybos sektoriui buvo įvertintas poveikio vertinimo tyrime rengiant reglamento, panaikinančio Reglamentą Nr. 4056/86, pasiūlymą. Komisija taip pat jau įvertino Tarybos reglamento 4056/86 panaikinimo poveikį besivystančioms šalims, kurių daugelis yra kodekso šalys.Teisiniai pasiūlymo aspektai-  Siūlomų veiksmų santraukaSiūloma panaikinti Tarybos reglamentą (EEB) Nr. 954/79.-  Teisinis pagrindasSutarties 80 straipsnis.-  Subsidiarumo principasPasiūlymas priklauso išimtinei Bendrijos kompetencijai. Todėl subsidiarumo principas netaikomas.-  Proporcingumo principasPasiūlymas atitinka proporcingumo principą, nes vienintelis būdas panaikinti Tarybos reglamentą (EEB) Nr. 954/79 yra priimti Tarybos reglamentą.Dėl pasiūlymo jokia Bendrijos, nacionalinė, regioninė ar vietos institucija nepatirs administracinės naštos. Valstybių narių vyriausybėms tenkančią administracinę naštą – pasitraukti iš JT linijinių konferencijų elgesio kodekso šalių – lemtų ne šis pasiūlymas (kadangi Reglamentu Nr. 954/79 valstybės narės neįpareigojamos tapti kodekso šalimis), o Tarybos reglamento Nr. 4056/86 panaikinimas.-  Pasirinkta priemonėSiūlomos priemonės: reglamentas.Kitos priemonės nėra tinkamos dėl šios priežasties: pasiūlymu siekiama panaikinti Tarybos reglamentą, tai galima padaryti tik Tarybos reglamentu.Poveikis biudžetuiPasiūlymas neturi jokio poveikio Bendrijos biudžetui.Papildoma informacija-  SupaprastinimasPasiūlyme numatoma supaprastinti teisės aktus.Priėmus pasiūlymą, iš Bendrijos taisyklių bus panaikinta nebetaikoma teisinė priemonė.-  Galiojančių teisės aktų panaikinimasPriėmus šį pasiūlymą, galiojantys teisės aktai bus panaikinti.-  Europos ekonominė erdvėSiūlomas aktas yra susijęs su EEE ir todėl turėtų būti jai taikomas.-  ĮsigaliojimasSiekiant teisinio nuoseklumo, Tarybos reglamento Nr. 954/79 panaikinimas turėtų įsigalioti, kai tik bus panaikinta Sutarties 81 straipsnio 1 dalyje nurodyto laivybos konferencijų draudimo taikymo išimtis, t. y. Tarybos reglamento (EB) Nr. 1419/2006, panaikinančio Reglamentą Nr. 4056/86, 1 straipsnio antroje dalyje numatyto dvejų metų pereinamojo laikotarpio pabaigoje.2006/0308 (COD)PasiūlymasEUROPOS PARLAMENTO IR TARYBOS REGLAMENTASpanaikinantis Reglamentą (EEB) Nr. 954/79 dėl Jungtinių Tautų Konvencijos dėl linijinių konferencijų elgesio kodekso ratifikavimo valstybėse narėse arba jų prisijungimo prie Konvencijos(Tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 80 straipsnio 2 dalį,atsižvelgdama į Komisijos pasiūlymą[1],atsižvelgdama į Europos ekonomikos ir socialinių reikalų komiteto nuomonę[2],atsižvelgdama į Regionų komiteto nuomonę[3],laikydamiesi Sutarties 251 straipsnyje nustatytos tvarkos[4]kadangi:1.  1979 m. gegužės 15 d. Tarybos reglamente (EEB) Nr. 954/79 dėl Jungtinių Tautų Konvencijos dėl linijinių konferencijų elgesio kodekso ratifikavimo valstybėse narėse arba jų prisijungimo prie Konvencijos[5] numatyti reikalavimai, kuriuos valstybės narės turi įvykdyti ratifikuodamos Jungtinių Tautų konvenciją dėl linijinių konferencijų elgesio kodekso arba prie jos prisijungdamos.2.  Konvencijoje dėl linijinių konferencijų elgesio kodekso nustatoma tarptautinė laivybos konferencijų reguliavimo sistema, t. y. krovinių vežimo teisės padalijimo konvencijos šalimis esančių valstybių teritorijose įsisteigusiems ir jų tarpusavio užsienio prekybą užtikrinantiems laivų savininkams taisyklės.3.  2006 m. rugsėjo 25 d. Tarybos reglamentu (EB) Nr. 1419/2006[6] buvo panaikintas 1986 m. gruodžio 22 d. Tarybos reglamentas (EEB) Nr. 4056/86, nustatantis išsamias Sutarties 85 ir 86 straipsnių taikymo jūrų transportui taisykles[7], kuriame, be kita ko, yra numatyta laivybos konferencijoms taikyti Sutarties 81 straipsnio 1 dalyje nustatyto draudimo taikymo išimtį.4.  Pasibaigus Reglamente (EB) Nr. 1419/2006 numatytam pereinamajam laikotarpiui, Sutarties 81 straipsnio 1 dalyje nurodytas draudimas bus taikomas reguliarioms jūrų transporto paslaugoms, dėl to vežant prekes į valstybių narių uostus ir iš jų laivybos konferencijos nebebus leidžiamos.5.  Todėl valstybės narės nebegalės vykdyti kodekse numatytų įpareigojimų. Valstybės narės nebeturės galimybės ratifikuoti, patvirtinti kodekso arba prie jo prisijungti. Todėl Reglamentas (EEB) Nr. 954/79 taps nebetaikomas ir turėtų būti panaikintas pereinamojo laikotarpio, numatyto Reglamento (EB) Nr. 1419/2006 1 straipsnio antroje dalyje, pabaigoje, t. y. 2008 m. spalio 18 d.,PRIĖMĖ ŠĮ REGLAMENTĄ:1 straipsnisReglamentas (EEB) Nr. 954/79 panaikinamas.2 straipsnisŠis reglamentas įsigalioja 2008 m. spalio 18 d.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, […]Europos Parlamento vardu Tarybos varduPirmininkas Pirmininkas[…][pic][pic][pic][pic][pic][pic][pic][pic][pic][pic][pic][pic] [1] OL C[…], […], p. […].[2] OL C[…], […], p. […].[3] OL C[…], […], p. […].[4] OL C[…], […], p. […].[5] OL L 121, 1979 5 17, p. 1.[6] OL L 269, 2006 9 28, p. 1.[7] OL L 378, 1986 12 31, p. 4.


				|

		52013PC0702

			Pasiūlymas TARYBOS REGLAMENTAS kuriuo iš dalies keičiamos reglamentų (EB) Nr. 754/2009, (ES) Nr. 1262/2012, (ES) Nr. 39/2013 ir (ES) Nr. 40/2013 nuostatos dėl tam tikrų žvejybos galimybių /* COM/2013/0702 final - 2013/0337 (NLE) */

			   	AIŠKINAMASIS MEMORANDUMAS
1.           PASIŪLYMO APLINKYBĖS
Tarybos reglamentais (ES) Nr. 39/2013 ir
(ES) Nr. 40/2013 2013 m. nustatomos tam tikrų žuvų išteklių ir žuvų
išteklių grupių žvejybos galimybės, taikomos ES vandenyse žvejojantiems laivams
ir tam tikruose ES nepriklausančiuose vandenyse žvejojantiems ES laivams. Šiais
reglamentais nustatytos žvejybos galimybės jų galiojimo laikotarpiu paprastai
keliskart iš dalies keičiamos.
Tarybos reglamentu (ES) Nr. 1262/2012
nustatomos ES laivams taikomos tam tikrų giliavandenių žuvų išteklių žvejybos
galimybės 2013 ir 2014 m.
Tarybos reglamentu (EB) Nr. 754/2009
leista tam tikrų grupių laivams netaikyti Reglamento (EB) Nr. 1342/2008
III skyriuje nustatytos atlantinių menkių žvejybos pastangų sistemos. Jeigu
kurios grupės laivus, kuriems buvo leista netaikyti žvejybos pastangų sistemos,
reikia vėl įtraukti į Reglamentą (EB) Nr. 754/2009, turi būti iš dalies
pakeistos atitinkamos jo nuostatos ir abiejų minėtų žvejybos galimybių
reglamentų IIA prieduose nustatyti žvejybos pastangų apribojimai.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Netaikoma.
3.           TEISINIAI PASIŪLYMO ASPEKTAI
Siūlomais pakeitimais minėtus keturis
reglamentus siekiama pakeisti kaip nurodyta toliau.
–
Vėl taikyti atlantinių menkių žvejybos pastangų
valdymo sistemą tam tikrų grupių laivams. Atlantinių menkių išteklių valdymo
planu (Tarybos reglamentas (EB) Nr. 1342/2008) nustatyta šių išteklių
žvejybos pastangų sistema, grindžiama valstybių narių Komisijai ir Žuvininkystės
mokslo, technikos ir ekonomikos komitetui (angl. STECF) reguliariai teikiamais
duomenimis. Komisija, remdamasi STECF rekomendacijomis dėl valstybių narių
pateiktų duomenų, gali pasiūlyti tam tikroms laivų grupėms netaikyti atlantinių
menkių išteklių valdymo plane nustatytos žvejybos pastangų sistemos. Pagrindinė
šios sistemos netaikymo sąlyga – atitinkami laivai gali sužvejoti ne daugiau
kaip 1,5 % atlantinių menkių. Kasmet valstybės narės turi pateikti
ataskaitas apie laivus, kuriems minėta sistema netaikoma, kad Komisija galėtų
įsitikinti (remdamasi STECF rekomendacija), jog laikomasi 1,5 % ribos.
Priešingu atveju, atlantinių menkių išteklių valdymo plane numatyta, kad Taryba
turi priimti sprendimą atitinkamiems laivams vėl taikyti žvejybos pastangų
sistemą. Laikantis atlantinių menkių išteklių valdymo plane ir jo įgyvendinimo
taisyklėse nustatytų procedūrų, siūlomais pakeitimais numatoma vėl taikyti
žvejybos pastangų sistemą vienos grupės Prancūzijos ir vienos grupės Ispanijos
laivams, kuriems iš dalies pakeitus reglamentus (EB) Nr. 754/2009, (ES)
Nr. 39/2013 ir (ES) Nr. 40/2013 buvo leista netaikyti atlantinių
menkių išteklių valdymo plane numatytos žvejybos pastangų sistemos.
–
Šiame pasiūlyme ištaisomos dvi klaidos. Pirmoji
susijusi su paprastųjų brosmių BLSK IV zonos Norvegijos vandenyse įrašu
Reglamente (ES) Nr. 40/2013; atsižvelgiant ES ir Norvegijos konsultacijų
rezultatus šis įrašas turėjo būti iš dalies pakeistas anksčiau 2013 m.
Antroji susijusi su Norvegijai tenkančia ES vandenyse leidžiamų sužvejoti
šiaurinių žydrųjų merlangų kvotos dalimi. Turi būti ištaisyta skaičiavimo
klaida – skaičius, nurodytas Reglamentu (ES) Nr. 40/2013 2013 m.
nustatytų žvejybos galimybių pirmajame pakeitime.
–
2010 m. Vakarų ir vidurio Ramiojo vandenyno
žuvininkystės komisija (WCPFC) uždraudė tikslingai žvejoti pietų Ramiojo
vandenyno ilgapelekius tunus WCPFC konvencijos rajone į pietus nuo 20° pietų
platumos lygiagretės. Nors ES laivai šių išteklių tikslingai nežvejojo nei iki
2010 m., nei po to, tikslinga atitinkamai papildyti WCPFC registruotiems
ES laivams taikomą reguliavimo sistemą, nustatytą Reglamentu (ES)
Nr. 40/2013.
–
2013 m. Indijos vandenyno tunų komisijos
(IOTC) metiniame susirinkime priimta rezoliucija, kuria siekiama saugoti
ilgapelekius pilkuosius ryklius ir kuri taikoma į IOTC leidimus turinčių laivų
registrą įtrauktiems žvejybos laivams ar laivams, turintiems leidimą žvejoti
tunus ar tunams giminingų rūšių žuvis, kurių atvirosios jūros išteklius valdo
IOTC. Šia priemone taip pat numatoma ne tokia griežta žvejybos galimybių
sistema, taikoma smulkiajai žvejybai, t. y. laivams, vykdantiems žvejybos
veiklą tik savo išskirtinėje ekonominėje zonoje. Šia IOTC priemone turi būti
papildytos dabartinės Reglamentu (ES) Nr. 40/2013 nustatytos priemonės dėl
visų Alopiidae šeimos rūšių jūrų lapių. Be to, turi būti
ištaisyta klaida VI priedo 2 punkte dėl ES laivų, kuriems IOTC konvencijos
rajone leidžiama žvejoti durklažuves ir ilgapelekius tunus.
–
Komisija paprašė Tarptautinę jūrų tyrinėjimo tarybą
(ICES) pateikti rekomendaciją, ar tikslinga persvarstyti giliavandenių ryklių
sąrašą, nustatytą Tarybos reglamente (ES) Nr. 1262/2012, kuriuo nustatomos
ES laivams taikomos tam tikrų giliavandenių žuvų išteklių žvejybos galimybės
2013 ir 2014 m. 2013 m. liepos mėn. ICES pareiškė, kad pakanka
mokslinių duomenų iš sąrašo išbraukti juodažiočius pjūklauodegius katryklius (Galeus
melastomus) ir įtraukti į jį visas Centrophorus spp. genties rūšis.
2013/0337 (NLE)
Pasiūlymas
TARYBOS REGLAMENTAS
kuriuo iš dalies keičiamos reglamentų (EB) Nr. 754/2009,
(ES) Nr. 1262/2012, (ES) Nr. 39/2013 ir (ES) Nr. 40/2013
nuostatos dėl tam tikrų žvejybos galimybių
EUROPOS SĄJUNGOS TARYBA,
atsižvelgdama į Sutartį dėl Europos Sąjungos
veikimo, ypač į jos 43 straipsnio 3 dalį,
atsižvelgdama į Europos Komisijos pasiūlymą,
kadangi:
(1)       Tarybos reglamente (EB)
Nr. 2371/2002[1]
reikalaujama, kad atsižvelgiant į turimas mokslines, technines ir ekonomines
rekomendacijas, ypač į Žuvininkystės mokslo, technikos ir ekonomikos komiteto
(STECF) parengtas ataskaitas, taip pat į regioninių konsultacinių tarybų
pateiktas rekomendacijas, būtų nustatytos Sąjungos priemonės, kuriomis būtų
reglamentuojamos galimybės naudotis vandenimis bei ištekliais ir vykdyti tausią
žvejybos veiklą;
(2)       Tarybos reglamentu (EB)
Nr. 754/2009[2]
Taryba leido tam tikrų grupių laivams netaikyti Reglamento (EB)
Nr. 1342/2008[3]
III skyriuje nustatytos žvejybos pastangų sistemos. Laivams, kuriems taikoma ši
sistema, leidžiamos žvejybos pastangos šiuo metu nustatytos Tarybos reglamento
(ES) Nr. 39/2013[4]
IIA priede ir Tarybos reglamento (ES) Nr. 40/2013[5] IIA priede;
(3)       grupei su Ispanijos vėliava
plaukiojančių ir į vakarus nuo Škotijos žvejojančių laivų šiuo metu leidžiama
netaikyti Reglamente (EB) Nr. 1342/2008 nustatytos žvejybos pastangų
sistemos. Remdamasi 2013 m. Ispanijos pateikta informacija, STECF negalėjo
įvertinti, ar Reglamente (EB) Nr. 1342/2008 išdėstytos sąlygos buvo
įvykdytos ir 2012 m. valdymo laikotarpiu. Todėl tikslinga šios grupės
Ispanijos laivams vėl taikyti žvejybos pastangų sistemą. Todėl Reglamentas (EB)
Nr. 754/2009 ir Reglamento (ES) Nr. 39/2013 IIA priedas turėtų būti
atitinkamai iš dalies pakeisti;
(4)       grupei su Prancūzijos vėliava
plaukiojančių ir Šiaurės jūroje žvejojančių laivų šiuo metu leidžiama netaikyti
Reglamente (EB) Nr. 1342/2008 nustatytos žvejybos pastangų sistemos.
Remdamasi 2013 m. Prancūzijos pateikta informacija, STECF padarė išvadą,
kad šių laivų sužvejotų žuvų kiekiai viršijo nustatytą ribą. Todėl tikslinga
šios grupės Prancūzijos laivams vėl taikyti žvejybos pastangų sistemą. Todėl
Reglamentas (EB) Nr. 754/2009 ir Reglamento (ES) Nr. 40/2013 IIA
priedas turėtų būti atitinkamai iš dalies pakeisti;
(5)       Tarybos reglamentu (ES)
Nr. 1262/2012[6]
nustatomi 2013 ir 2014 m. sužvejojamų giliavandenių ryklių sąrašo žuvų
kiekio apribojimai. Komisija paprašė Tarptautinę jūrų tyrinėjimo tarybą (ICES)
pateikti rekomendaciją, ar tikslinga persvarstyti šį sąrašą. ICES padarė
išvadą, kad pakanka mokslinių duomenų, pagrindžiančių galimybę iš giliavandenių
ryklių sąrašo išbraukti juodažiočius pjūklauodegius katryklius (Galeus
melastomus) ir įtraukti į jį visas Centrophorus genties (Centrophorus
spp.) rūšis. Reglamentas (ES) Nr. 1262/2012 turėtų būti atitinkamai iš
dalies pakeistas;
(6)       2013 m. Indijos
vandenyno tunų komisijos (IOTC) metiniame susirinkime priimta rezoliucija,
kuria siekiama saugoti ilgapelekius pilkuosius ryklius ir kuri taikoma į IOTC
leidimus turinčių laivų registrą įtrauktiems žvejybos laivams; šia rezoliucija
numatoma laikinoji bandomoji priemonė, pagal kurią draudžiama laikyti laive,
perkrauti, iškrauti ar sandėliuoti ilgapelekių pilkųjų ryklių skerdenas ar
skerdenų dalis. Rezoliucijoje taip pat numatyta išimtis smulkiajai žvejybai,
t. y. laivams, vykdantiems žvejybos veiklą tik tos valstybės narės, su
kurios vėliava plaukioja, išskirtinėje ekonominėje zonoje. Reglamento (ES) Nr. 40/2013 23 straipsnis turėtų
būti atitinkamai iš dalies pakeistas;
(7)       2010 m.
Vakarų ir vidurio Ramiojo vandenyno žuvininkystės komisijos (WCPFC) metiniame
susirinkime patvirtinta rekomendacija, kuria ribojamas laivų, aktyviai
žvejojančių pietų Ramiojo vandenyno ilgapelekius tunus Konvencijos rajone į
pietus nuo 20° pietų platumos lygiagretės, skaičius. Todėl reikėtų užtikrinti,
kad ES laivai ir toliau tikslingai nežvejotų šios rūšies žuvų WCPFC
konvencijos rajone į pietus nuo 20° pietų platumos lygiagretės. Reglamento 29
straipsnis turėtų būti papildytas atitinkama dalimi;
(8)       ES laivų žvejybos Norvegijos
vandenyse galimybės ir Norvegijos laivų žvejybos ES vandenyse galimybės
nustatomos kasmet atsižvelgiant į konsultacijų dėl žvejybos teisių, kurios
vykdomos vadovaujantis dvišaliu susitarimu su Norvegija dėl žvejybos[7], rezultatus. Kol nebuvo baigtos
konsultacijos dėl 2013 m. susitarimų, Reglamentu (ES) Nr. 40/2013
buvo nustatytos laikinosios tam tikrų žuvų išteklių žvejybos galimybės.
2013 m. sausio 18 d. konsultacijos su Norvegija buvo baigtos, o
Tarybos reglamentu (ES) Nr. 297/2013[8]
iš dalies pakeistos atitinkamos Reglamento (ES) Nr. 40/2013 nuostatos.
Tačiau paprastųjų brosmių ištekliai IV zonos Norvegijos vandenyse per klaidą
nebuvo įtraukti į Reglamentą (ES) Nr. 297/2013. Be to, šiaurinių žydrųjų
merlangų, kuriuos Norvegijai leidžiama sužvejoti II, IVa, V, VI zonų į šiaurę
nuo 56° 30' šiaurės platumos lygiagretės ir VII zonos į vakarus nuo 12° vakarų
ilgumos dienovidinio ES vandenyse, kiekis neatitinka per konsultacijas su šia
šalimi sutarto kiekio. Reglamento (ES) Nr. 40/2013 IA priedas turėtų būti
atitinkamai iš dalies pakeistas;
(9)       nustatyta ES laivų, kuriems
IOTC konvencijos rajone leidžiama žvejoti durklažuves ir ilgapelekius tunus,
skaičiaus ir pajėgumo (bendrosios talpos) klaida. Reglamento (ES)
Nr. 40/2013 VI priedas turėtų būti atitinkamai iš dalies pakeistas;
(10)     šio
reglamento nuostatos dėl žvejybos pastangų apribojimų turėtų įsigalioti
2013 m. vasario 1 d. Nuostatos dėl sužvejojamų žuvų kiekio apribojimų
ir paskirstymo turėtų įsigalioti 2013 m. sausio 1 d., išskyrus naujas
nuostatas, susijusias su WCPFC ir IOTC, kurios turėtų būti taikomos nuo šio
reglamento įsigaliojimo dienos. Toks taikymas atgaline data nepažeistų teisinio
tikrumo principo, nes aptariamos žvejybos galimybės dar neišnaudotos. Kadangi
žvejybos pastangų sistemos pakeitimai turi tiesioginės įtakos atitinkamų
laivynų ekonominei veiklai, šis reglamentas turėtų įsigalioti nedelsiant jį
paskelbus,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 754/2009 pakeitimai
Reglamento (EB) Nr. 754/2009 1 straipsnio
b ir j punktai išbraukiami.
2 straipsnis
Reglamento (ES) Nr. 1262/2012 pakeitimai
Tarybos reglamento (ES) Nr. 1262/2012
priedas iš dalies keičiamas pagal šio reglamento I priedo tekstą.
3 straipsnis
Reglamento (ES) Nr. 39/2013 pakeitimai
Reglamento (ES) Nr. 39/2013 IIA priedas
iš dalies keičiamas pagal šio reglamento II priedo tekstą.
4 straipsnis
Reglamento (ES) Nr. 40/2013 pakeitimai
Reglamentas (ES) Nr. 40/2013 iš dalies
keičiamas taip:
(1)
23 straipsnis pakeičiamas taip:
„23 straipsnis
Rykliai
1.      Vykdant bet kokią žvejybos veiklą
draudžiama laikyti laive, perkrauti ar iškrauti visų Alopiidae šeimos
rūšių jūrų lapių skerdenas ar skerdenų dalis.
2.      Vykdant bet kokią žvejybos veiklą
draudžiama laikyti laive, perkrauti ar iškrauti ilgapelekių pilkųjų ryklių (Carcharhinus
longimanus) skerdenas ar skerdenų dalis, išskyrus laivus, kurių bendrasis
ilgis ne didesnis kaip 24 m ir kurie žvejoja tik valstybės narės, su
kurios vėliava plaukioja, išskirtinėje ekonominėje zonoje, jeigu jų laimikis
skirtas suvartoti vietoje.
3.      Jei 1 ir 2 dalyje nurodytų rūšių žuvys
atsitiktinai sužvejojamos, siekiama jų nesužaloti. Jos nedelsiant
paleidžiamos.“
(2)
29 straipsnis pakeičiamas taip:
„29 straipsnis
Didžiaakių tunų, gelsvauodegių tunų, dryžųjų tunų ir pietų Ramiojo vandenyno
ilgapelekių tunų žvejybos sąlygos
1.      Valstybės narės užtikrina, kad žvejybos
dienų skaičius, skirtas laivams, gaubiamaisiais tinklais žvejojantiems
didžiaakius tunus (Thunnus obesus), gelsvauodegius tunus (Thunnus
albacares) ir dryžuosius tunus (Katsuwonus pelamis) atviros jūros
WCPFC konvencijos rajono dalyje tarp 20° šiaurės platumos ir 20° pietų platumos
lygiagrečių, nepadidės.
2.      ES laivai negali tikslingai žvejoti pietų
Ramiojo vandenyno ilgapelekių tunų (Thunnus alalunga) WCPFC konvencijos
rajone į pietus nuo 20° pietų platumos lygiagretės.“
(3)
IA priedas iš dalies keičiamas pagal šio reglamento
III priedo tekstą.
(4)
IIA priedas iš dalies keičiamas pagal šio
reglamento IV priedo tekstą.
(5)
VI priedas iš dalies keičiamas pagal šio reglamento
V priedo tekstą.
5 straipsnis
Įsigaliojimas
Šis reglamentas įsigalioja kitą dieną po jo
paskelbimo Europos Sąjungos oficialiajame leidinyje.
Tačiau 4 straipsnio 3 ir 5 dalys taikomos nuo
2013 m. sausio 1 d., 1 ir 3 straipsniai bei 4 straipsnio 4 dalis
taikomi nuo 2013 m. vasario 1 d.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje
                                                                       Tarybos
vardu
                                                                       Pirmininkas
I PRIEDAS
Reglamento (ES) Nr. 1262/2012 priedo 1
dalies 2 punktas pakeičiamas taip:
„2. Šiame reglamente giliavandeniai rykliai
reiškia šias rūšis:
 Bendrinis pavadinimas || Triraidis kodas || Mokslinis pavadinimas
 Juodieji katrykliai || API || Apristurus spp.
 Gyvatryklis || HXC || Chlamydoselachus anguineus
 Rudieji trumpadygliai rykliai || CWO || Centrophorus spp.
 Portugalinis baltaakis dygliaryklis || CYO || Centroscymnus coelolepis
 Ilgašnipis baltaakis dygliaryklis || CYP || Centroscymnus crepidater
 Paprastasis juodasis šunryklis || CFB || Centroscyllium fabricii
 Paprastasis ilgasnukis dygliaryklis || DCA || Deania calcea
 Šokoladinis dygliaryklis || SCK || Dalatias licha
 Didysis juodasis dygliaryklis || ETR || Etmopterus princeps
 Naktinis juodasis dygliaryklis || ETX || Etmopterus spinax
 Islandinis pjūklauodegis katryklis || GAM || Galeus murinus
 Pilkasis šešiažiaunis ryklys || SBL || Hexanchus griseus
 Tribriaunis ryklys || OXN || Oxynotus paradoxus
 Aštriadantis velvetinis dygliaryklis || SYR || Scymnodon ringens
 Arktinis ryklys || GSK || Somniosus microcephalus“
II PRIEDAS
Reglamento (ES) Nr. 39/2013 IIA priedo 1
priedėlio d lentelės Ispanijai (ES) skirta skiltis pakeičiama taip:
 „Reglamentuojamas žvejybos įrankis || ES
 TR1 || 249 152
 TR2 || 0
 TR3 || 0
 BT1 || 0
 BT2 || 0
 GN || 13 836
 GT || 0
 LL || 1 402 142“
III PRIEDAS
Reglamento (ES) Nr. 40/2013 IA priedas iš
dalies keičiamas taip:
(a)          paprastosioms brosmėms IV zonos
Norvegijos vandenyse skirtas įrašas pakeičiamas taip:
 „Rūšis: || Paprastosios brosmės Brosme brosme || Zona: || IV zonos Norvegijos vandenys (USK/04-N.)
 Belgija || 0 ||   || Mokslinėmis rekomendacijomis pagrįstas BLSK Reglamento (EB) Nr. 847/96 3 straipsnis netaikomas. Reglamento (EB) Nr. 847/96 4 straipsnis netaikomas.
 Danija || 165 ||
 Vokietija || 1 ||
 Prancūzija || 0 ||
 Nyderlandai || 0 ||
 Jungtinė Karalystė || 4 ||
 Sąjunga || 170 ||
   ||   ||
 BLSK || Netaikoma“ ||
(b)          šiauriniams žydriesiems merlangams
II, IVa, V, VI zonų į šiaurę nuo 56°30' Š ir VII zonos į vakarus nuo 12° V ES
vandenyse skirtas įrašas pakeičiamas taip:
 „Rūšis || Šiauriniai žydrieji merlangai Micromesistius poutassou || Zona: || II, IVa, V, VI zonų (į šiaurę nuo 56°30' Š) ir VII zonos (į vakarus nuo 12° V) ES vandenys (WHB/24A567)
 Norvegija || 99 408 || (1) (2) || Mokslinėmis rekomendacijomis pagrįstas BLSK   ||
   ||   ||   ||   ||
 BLSK || 643 000 ||   ||   ||
 (1)         Įskaičiuojama į Norvegijai leidžiamą sužvejoti žuvų kiekį, nustatytą pagal pakrantės valstybių susitarimą. (2)         Specialioji sąlyga: IV zonoje sužvejotų žuvų kiekis neviršija 24 852 tonų, t. y. 25 % Norvegijai nustatytos kvotos.“ ||
IV PRIEDAS
Reglamento (ES) Nr. 40/2013 IIA priedo 1
priedėlio Prancūzijai (FR) skirta skiltis pakeičiama taip:
 „Reglamentuojamas žvejybos įrankis || FR
 TR1 || 1 505 354
 TR2 || 6 496 811
 TR3 || 101 316
 BT1 || 0
 BT2 || 1 202 818
 GN || 342 579
 GT || 4 338 315
 LL || 125 141“
V PRIEDAS
Reglamento (ES) Nr. 40/2013 VI priedo 2
punktas pakeičiamas taip:
„2.     Didžiausias ES laivų, kuriems IOTC
konvencijos rajone leidžiama žvejoti durklažuves ir ilgapelekius tunus,
skaičius
 Valstybė narė || Didžiausias laivų skaičius || Pajėgumas (bendroji talpa)
 Ispanija || 27 || 11 590
 Prancūzija || 41 || 5 382
 Portugalija || 15 || 6 925
 Jungtinė Karalystė || 4 || 1 400
 Sąjunga || 87 || 25 297“
[1]               2002 m. gruodžio 20 d. Tarybos reglamentas
(EB) Nr. 2371/2002 dėl žuvų išteklių apsaugos ir tausojančio naudojimo
pagal Bendrąją žuvininkystės politiką (OL L 358, 2002 12 31, p. 59).
[2]               2009 m.
liepos 27 d. Tarybos reglamentas (EB) Nr. 754/2009, kuriuo leidžiama
tam tikrų grupių laivams netaikyti Reglamento (EB) Nr. 1342/2008 III
skyriuje nustatytos žvejybos pastangų sistemos (OL L 214, 2009 8 19, p. 16).
[3]               2008 m. gruodžio 18 d. Tarybos reglamentas
(EB) Nr. 1342/2008, nustatantis menkių išteklių ir šių išteklių žvejybos
būdų daugiametį planą ir panaikinantis Reglamentą (EB) Nr. 423/2004
(OL L 348, 2008 12 24, p. 20).
[4]               2013 m. sausio 21 d. Tarybos reglamentas (ES)
Nr. 39/2013, kuriuo ES laivams nustatomos 2013 m. tam tikrų žuvų
išteklių ir žuvų išteklių grupių, dėl kurių nevedamos tarptautinės derybos ir
kuriems netaikomi tarptautiniai susitarimai, žvejybos galimybės (OL L 23,
2013 1 25, p. 1).
[5]               2013 m. sausio 21 d. Tarybos reglamentas (ES)
Nr. 40/2013, kuriuo nustatomos 2013 m. tam tikrų žuvų išteklių ir
žuvų išteklių grupių, dėl kurių vedamos tarptautinės derybos ar kuriems taikomi
tarptautiniai susitarimai, žvejybos galimybės, taikomos ES vandenyse ir ES
laivams tam tikruose ne ES vandenyse (OL L 23, 2013 1 25, p. 54).
[6]
[7]               Europos ekonominės bendrijos ir Norvegijos Karalystės
susitarimas dėl žvejybos (OL L 226, 1980 8 29, p. 48).
[8]               2013 m. kovo 27 d. Tarybos reglamentas (ES)
Nr. 297/2013, kuriuo iš dalies keičiamos reglamentų (ES) Nr. 44/2012,
Nr. 39/2013 ir Nr. 40/2013 nuostatos dėl tam tikrų žvejybos galimybių
(OL L 90, 2013 3 28, p. 10).